**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**ZÁKON**

z ...... 2024,

**ktorým sa dopĺňa zákon č. 487/2013 Z. z. o protifašistickom odboji, postavení a pôsobnosti Slovenského zväzu protifašistických bojovníkov v znení zákona č. 338/2020 Z. z.**

Národná rada Slovenskej republiky sa uzniesla na tomto zákone:

**Čl. I**

Zákon č. 487/2013 Z. z. o protifašistickom odboji, postavení a pôsobnosti Slovenského zväzu protifašistických bojovníkov v znení zákona č. 338/2020 Z. z. sa dopĺňa takto:

Za § 6b sa vkladá § 6ba, ktorý znie:

„**§ 6ba**

Zneužívať odkaz protifašistického odboja a akcie podľa § 3 ods. 1 písm. c) na oslavu, propagáciu alebo obhajobu režimu Sovietskeho zväzu, režimu založeného na komunistickej ideológii, alebo režimu založeného na ideológii ruského imperializmu, alebo ich predstaviteľov, sa zakazuje.“.

**Čl. II**

Tento zákon nadobúda účinnosť 1. júla 2024.